Steve, ons sal jou altyd liefhê | Netwerk24
26 September 2015 15:20
Vrydagaand, in ’n stampvol Kovsiekerk, het ons weer eens in vervoering geluister na die Bloemfonteinseun Steve Hofmeyr se konsert.
Met sy charisma het hy bykans twee uur lank die gehoor betower.
Wat ’n belewenis toe die hele gehoor saam met Steve “Die Stem” gesing het. Baie trane is weggepink.
Waar kry ons Afrikaners ooit die geleentheid om ons land se volkslied uit volle bors te sing, sonder verwyte en trots Suid-Afrikaans?
Ek skaam my vir die Huisgenoot Skouspel, Afrikaans is Groot, ­Jacaranda FM en vele ander wat Steve die rug toegekeer het.
Doen so voort, Steve! Jy is altyd welkom in Bloem!